**CONTRACT DE FINANŢARE** Nr. ………./……………..

În temeiul dispozițiilor Legii nr. 350 / 2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare şi a Hotărârii Consiliului Local al Municipiului Braşov

nr.245/14.04.2022

**Între:**

**Art. 1. PĂRŢILE CONTRACTANTE**

1.1. **MUNICIPIUL BRAŞOV**, cu sediul în Braşov, b-dul. Eroilor nr. 8 jud. Braşov, cod fiscal 4384206, cont deschis la Trezoreria Braşov, reprezentată prin Primar, **Allen COLIBAN** denumit **FINANŢATOR,** pe de-o parte,

**şi**

1.2. **---------** - în calitate de **BENEFICIAR**, pe de altă parte.

**Art.  2. Obiectul Contractului:**

1. Obiectul prezentului Contract îl constituie alocarea de către Finanţator a sumei de **-------- lei** reprezentând finanţarea nerambursabilă din bugetul Municipiului Braşov, în vederea realizării de către Beneficiar a proiectului **„---------------**, declarat câştigător în urma derulării procedurii de evaluare și selecție, reprezentand …..% din valoarea proiectului
2. Contribuția beneficiarului este de ------ lei, adică -----%.
3. Proiectul se va desfăşura în perioada \_\_\_\_\_\_\_\_\_\_\_\_\_\_ 2022 **în Municipiul Brasov, c**onform cererii de finanţare nr. **--------.**

**Art. 3. Durata Contractului:**

1. Prezentul Contract se încheie pentru o perioadă cuprinsă între data semnării acestuia şi momentul stingerii tuturor obligaţiilor dintre părţile contractante, dar nu mai târziu de **15.12.2022**.

**Art. 4. Modalităţi de plată:**

1. Proiectul **----------------**,este finanţat cu suma de **-------- lei,** finanţare nerambursabilă din bugetul Municipiului Braşov a proiectelor de mediu.

(2) Municipiului Braşov virează direct în contul Beneficiarului sumele reprezentând finanţare nerambursabilă alocată Proiectului din bugetul local Braşov, conform prezentului contract, astfel:

● Plată Tranșa 1 în valoare de (maxim 30% din valoarea contractului) ....................Lei pe baza facturii emise de către solicitant.

● Tranșa 2 în valoare de ............... Lei pe baza facturii emise de către solicitant, se virează după validarea rapoartelor narative si financiare justificative referitoare la Tranșa 1.

● Decont final în valoare de (minim 10% din valoarea totala a contractului) ..................Lei pe baza facturii emise de către solicitant, se virează după validarea rapoartelor narative si financiare justificative referitoare la Tranșa 1 și Tranșa 2.

(3) Decontarea primei tranșe, intermediare sau finale nu se poate realiza decât după verificarea și aprobarea de către Municipiul Brașov a documentelor justificative (raport narativ și financiar intermediar și documente justificative) aferente cheltuielilor plătite in transe. Tranşele se acordă în funcţie de prevederile contractuale, după depunerea și validarea de către Municipiul Brașov a rapoartelor intermediare și a documentelor justificative depuse de beneficiar.

1. Beneficiarul va transmite informaţii privind derularea Proiectului şi utilizarea sumelor primite.

În acest scop el va prezenta Municipiului Braşov:

- raportări intermediare: vor fi depuse înainte de solicitarea oricărei tranşe;

- un raport final asupra utilizării tuturor sumelor primite cu privire la activităţile Proiectului, care va cuprinde obligatoriu justificarea cheltuielilor la nivelul întregului Proiect, precum si detalii si dovezi privind atingerea tintelor si/sau obiectivelor proiectului atasand fotografii sau orice alte dovezi care atesta ca scopul proiectului a fost atins.

(5) Municipiul Braşov va onora plăţile conform prezentului contract în funcţie de alocaţiile bugetare, fără a plăti penalităţi de întârziere.

**Art. 5. Restricţii şi limite aferente cheltuielilor proiectului:**

1. Cheltuielile eligibile aşa cum sunt menţionate în Ghidul Solicitantului care nu sunt justificate corespunzător de către Beneficiar, vor fi refuzate de Finanţator la decont sau pot să fie aprobate parţial. Cota parte aprobată va fi calculată de către autoritatea finanţatoare aplicând principiile de eficienţă, eficacitate şi economicitate.

(2) Municipiul Braşov poate suspenda, cu notificare scrisă, în întregime sau parţial, plata, fără rezilierea contractului, în cazul nerespectării de către beneficiar a oricăreia dintre obligaţiile sale contractuale, şi să procedeze la verificarea întregii documentaţii privind derularea Proiectului finanţat şi utilizarea finanţării.

(3) Conform prevederilor art. 4 alin. 1 lit. f) din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, este exclusă posibilitatea acordării retroactiv a fondurilor nerambursabile unei activităţi a cărei executare a fost deja începută sau finalizată la data încheierii prezentului contract.

**Art. 6. Drepturile Finanţatorului:**

1. Să solicite documentele prevăzute în Ghidul Solicitantului la ***Capitolul 5 - Completarea şi depunerea cererii de finanţare, la Capitolul 8 - Decont,*** sau orice alte documente privind cheltuielile proiectului.
2. Dosarele de decont pot fi returnate Beneficiarului pentru completări sau corelări o singură dată în perioada menţionată la ***Capitolul 9 - Principii şi reguli, pct. 9.7 Reguli de returnare a dosarului de decont***, apoi dosarul va fi evaluat în baza documentelor depuse.

**Art. 7. Obligaţiile Finanţatorului:**

1. Să pună la dispoziţia Beneficiarului suma reprezentand finantare nerambursabila in cuantum de **------- lei** la termenele şi în condiţiile stabilite în prezentul Contract.
2. Să pună la dispoziţia Beneficiarului sigla Brașovului pe care acesta o va folosi în campania de promovare a proiectului.

**Art. 8. Drepturile Beneficiarului:**

1. Să primească suma prevăzută la art. 2 în condiţiile prevăzute în prezentul Contract.

**Art. 9. Obligaţiile Beneficiarului:**

1. Să utilizeze finanţarea nerambursabilă numai în scopul realizării proiectului aşa cum este el descris în cererea de finanţare anexă la prezentul Contract.
2. Să realizeze proiectul cu toată atenția, eficienţa şi transparenţa, în acord cu cele mai bune practici din domeniul de activitate vizat şi să prezinte Dosarul de decont conform Ghidului de finantare si obligatiilor din prezentul contract.

(3) **Să depună dosarul de decont la sediul autorității finanţatoare.** Dosarul va cuprinde toate documentele prevăzute în Ghidul Solicitantului (vezi *capitolul 8 - Decontul* ).

Documentele vor respecta următoarele cerințe:

- Vor fi îndosariate în ordinea liniilor bugetare, aşa cum acestea sunt ordonate în Bugetul de venituri şi cheltuieli al proiectului.

- Fiecare cheltuială va fi prezentată sub forma unui pachet format din:

1. documentul de plată (chitanțe, ordine plată, dispoziție plată, borderou achiziție);

2. factură;

3. contractul / comandă;

4. proces verbal de recepție a produselor / serviciilor / NIR, cu următoarele specificări:

a) va avea număr de înregistrare, dată şi va face referire la contractul / comanda care a stat la baza tranzacției;

b) în cazul achiziționării de bunuri, intrarea în gestiune va fi atestată prin Nota de Intrare - Recepție (NIR). Modul de completare va fi în conformitate cu OMFP nr. 2634/2015;

c) în cazul prestărilor de servicii necesare realizării proiectului (de orice tip), executarea lor va fi atestată prin Procesul verbal de recepție;

d) obiectul procesului verbal de recepție va fi identic cu obiectul contractului a cărei realizare o atestă.

5. alte documente justificative, în funcție de tipul cheltuielii.

- Toate documentele vor fi semnate, prezentate în copie lizibilă, semnate pentru conformitate cu originalul de catre reprezentantul legal. La solicitarea finantatorului beneficiarul va prezenta spre verificare documentele justificative in original.

- Fiecare linie bugetară utilizată va fi delimitată prin **separatoare**.

- Dacă un document contabil se referă la mai multe linii bugetare, acesta va fi prezentat în copie în secțiunea fiecărei linii bugetare la care se referă. La fel, dacă documentul este inclus în două deconturi ale aceluiași proiect.

- Dosarul de decont va conține un număr de telefon sau/si e-mail al persoanei care răspunde de întocmirea decontului.

- În cazul documentelor redactate într-o altă limbă decât limba română, toate documentele prezentate la decont vor fi traduse în limba română de către un traducător autorizat.

(4) Să prezinte decontul de cheltuieli financiar-contabile pentru bugetul total al proiectului care cuprinde:

a) suma alocată de către Finanţator;

b) suma reprezentând contribuţia (proprie) a beneficiarului prevăzută în bugetul de venituri şi cheltuieli a Contractului,

c) suma reprezentând Alte surse de finanţare.

(5) Pentru a fi aprobată şi decontată, o cheltuială trebuie să fie eligibilă.

Cheltuielile Beneficiarului ocazionate de plata obligaţiilor ce decurg din reglementările fiscale în vigoare, cheltuieli aferente serviciilor şi lucrărilor executate în cadrul prezentului contract sunt cheltuieli eligibile şi vor fi decontate pe baza documentelor justificative prezentate de către Beneficiar. Responsabilitatea asigurării legalității procedurilor de achiziție publică a bunurilor și serviciilor prevăzute de Legea nr. 98/2016 privind achiziţiile publice, cu modificările şi completările ulterioare, decontate prin intermediul proiectului decade în sarcina beneficiarului.

Pentru a fi eligibilă, o cheltuială trebuie să îndeplinească cumulativ următoarele condiții:

(5.1.) Să fie legală. Tipurile de cheltuieli eligibile aprobate prin HCL nr. 245/14.04.2022 reprezintă practic liniile bugetare cuprinse în Bugetul de venituri şi cheltuieli a Cererii de finanţare sau Contractul de finanţare. În consecință, o încadrare corectă pe liniile bugetare asigură respectarea legalității cheltuielilor efectuate;

(5.2.) Să îndeplinească toate cerințele de formă şi conținut specifice documentelor justificative, conform legislatiei specifice in vigoare.

(5.3.) Să fie efectuate după data semnării de către ambele părţi a Contractului de finanţare, cu excepția contractelor de sponsorizare/parteneriate prezentate drept contribuţie proprie, care pot fi încheiate şi anterior semnării Contractului de finanţare;

(5.4) Cheltuiala să fie justificată, oportună şi efectuată în vederea realizării acţiunilor şi evenimentelor cuprinse în Contractul de finanţare.

(6) Suma rămasă necheltuită la sfârşitul Proiectului (atunci când derularea Proiectului a fost posibilă cu costuri mai mici faţă de cele propuse şi aprobate iniţial) va fi evidenţiată în raportul financiar final şi va fi restituită de către Beneficiar, în termen de 5 zile lucrătoare de la depunerea raportului financiar final.

**Suma restituita va fi calculata proportional, raportat la procentele prevazute la art. 2 din prezentul contract.**

1. In cazul in care costul total final al proiectului este mai mic decat cel estimat, contributia finantatorului se diminueaza proportional cu cea a beneficiarului, pastrandu-se proportia initiala prevazuta la art. 2 al prezentului contract de finantare.

(8) Să nu comunice date, informaţii, înscrisuri false sau eronate, să întocmească şi să prezinte Finanţatorului rapoartele solicitate şi orice alte date privitoare la derularea proiectului.

Să nu ascundă Finanţatorului acte ori fapte care - dacă ar fi fost cunoscute – ar fi fost de natură să îl determine pe Finanţator să nu selecteze proiectul spre finanţare.

(9) Să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte Finanţatorului ori de câte ori îi sunt solicitate.

(10) În cazul în care activităţile proiectului au generat profit, beneficiarul finanţării nerambursabile **se obligă să prezinte Municipiului Braşov, odată cu depunerea decontului final, fişa rezultatului financiar al proiectului sau fişa veniturilor şi a cheltuielilor din evidenţa contabilă, aferente proiectului, în vederea diminuării finanţării până la nivelul neprofitabilităţii.**

(11) Să permită pe toată durata contractului*,* precum şi pe o perioadă de 5 ani de la încetarea acestuia, în decurs de 3 zile lucrătoare de la primirea unei notificări în acest sens, accesul neîngrădit al reprezentanţilor Autorităţii Finanţatoare sau a altor organe de control abilitate prin lege (Curtea de Conturi etc.), pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către Beneficiar. În cazul refuzului de a permite accesul acestor persoane şi de a coopera cu aceştia, Municipiului Braşov poate solicita în scris beneficiarului restituirea integrală a sumelor alocate.

(12) Să transmită finanțatorului, la solicitarea acestuia, datele despre desfăşurarea evenimentelor publice ale proiectului, complete şi corecte, precum şi eventualele modificări ale acestora, prin notificări transmise prin e-mail sau poştă.

1. Să prezinte Finanţatorului documentul care a stat la baza stabilirii prețului biletelor de intrare la spectacolele din cadrul proiectului (dacă este cazul).
2. Să prezinte Finanţatorului dovada înregistrării biletelor la Direcţia Fiscală Braşov (dacă este cazul).

(15) Să permită accesul nediscriminatoriu al publicului larg la eveniment în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către Beneficiar.

(16) Beneficiarul, în calitate de organizator al proiectului, este singurul răspunzător de buna desfășurare a evenimentului.

(17) Să acorde înlesniri ale accesului la eveniment pentru pensionari, elevi, studenţi şi pentru persoane cu dizabilități, conform legii.

(18) Să insereze: Proiect finanțat din bugetul Municipiului Brașov și sigla instituției în toate materialele de promovare și comunicare a proiectului: pliante, broșuri, comunicate de presă, afișe, cataloage, DVD-uri, CD-uri, site-uri web, în toate spoturile și video-urile de promovare, în postări din mediul on-line și în orice alte materiale de promovare realizate în vederea prezentării și promovării proiectului, precum si in materiale verbale de orice tip, interviuri video / audio pe tema proiectului.

1. Să expună materialele de promovare ale finanțatorului în cadrul evenimentelor (steaguri, roll-up, spider etc.).
2. Să realizeze toate materialele de promovare ale evenimentului cu elemente de identitate vizuală ale finanțatorului, dupa obtinerea aprobarii utilizarii siglei Municipiului Brasov pe e-mail: protocol@brasovcity.ro.
3. Beneficiarul este obligat să plătească orice pretenţie bănească legală solicitată de terţi persoane fizice şi/sau juridice datorate ca urmare a desfăşurării evenimentelor prevăzute la art. 2 din prezentul contract.
4. Beneficiarul finanţării nerambursabile este răspunzător pentru locaţiile menţionate, inclusiv pentru încheierea de contracte de închiriere sau parteneriate necesare desfăşurării evenimentului prevăzut la art. 2.
5. Beneficiarul se obligă să respecte în totalitate legislaţia din domeniul dreptului de autor, a mărcii înregistrate sau a altor drepturi de proprietate intelectuală, să suporte toate taxele ocazionate de vânzarea biletelor, precum și cheltuielile cu drepturile de autor şi drepturile conexe de autor. În acest

sens, beneficiarul va exonera pe finanţator de orice prejudicii, reclamaţii sau acţiuni în justiţie ce au ca obiect încălcarea drepturilor de proprietate intelectuală, a mărcii înregistrate, a drepturilor de autor şi a drepturilor conexe drepturilor de autor ce au legătură cu proiectul finanţat.

(24) Beneficiarul este obligat să respecte prevederile Legii nr. 8/1996 cu modificările şi completările ulterioare, privind dreptul de autor şi drepturile conexe, cu referire la expunerea unor opere originale de arhitectură, grafică, pictură, design, foto precum şi la reprezentarea teatrală şi de execuţie muzicală.

Beneficiarul este singurul responsabil pentru expunerea unor opere originale de arhitectură, grafică, pictură, design, foto precum şi la reprezentarea teatrală şi de execuţie muzicală şi pentru plata tuturor cheltuielilor prevăzute de legislaţia în vigoare pentru expunerea operelor, reprezentării teatrale şi de execuţie muzicală incluse în prezentul proiect, să răspundă în mod exclusiv în cazul apariţiei oricăror litigii cu privire la eventualele daune cauzate terţelor persoane fizice şi/sau juridice cu privire la desfăşurarea proiectului ce face obiectul prezentului contract.

1. Beneficiarul este obligat să plătească remuneraţiile reprezentând drepturile patrimoniale de autor pentru utilizarea operelor muzicale conform pct. 17 titlul II din metodologia privind utilizarea operelor muzicale prin comunicare publică, aprobată prin Decizia O.R.D.A. nr. 365/2006.
2. Beneficiarul răspunde pentru respectarea tuturor normelor în vigoare (referitoare la accesul organizat şi controlat, consumul de alcool, droguri, protecţia minorilor, posesia de arme, etc).
3. Beneficiarul este pe deplin răspunzător faţă de Finanţator de modul în care îndeplineşte Contractul.
4. Beneficiarul este răspunzător de obținerea autorizațiilor, acordurilor, avizelor, cele menționate neavând caracter limitativ, obligatorii prin lege pentru organizarea și desfășurarea evenimentelor din cadrul proiectului.

**Art. 10. Sprijin din partea Municipiului Brașov**

(1) În baza contractului de finanțare beneficiarului i se pot asigura la cerere și în conformitate cu legislația în vigoare, următoarele:

(a) Domeniu public cu titlu gratuit pentru activitățile neaducătoare de profit / necomerciale din cadrul proiectului finanțat

(b) Promovare pe canalele de comunicare ale Primăriei Municipiului Brașov.

(c) Permise de liberă trecere cu titlu gratuit pentru autovehiculele utilizate în vederea îndeplinirii activităților neaducătoare de profit / necomerciale din cadrul proiectului finanțat.

(2)Acordarea sprijinului din partea Municipiului Brașov conform alineatului (1) din prezentul articol se va face în conformitate cu capacitatea Municipiului Brașov de acomodare a solicitării, cu necesarul expus de beneficiar în cadrul cererii de finanțare și doar în cazul în care beneficiarul și proiectul prezentat prin intermediul cererii de finanțare respectă reglementările de la nivel local cu privire la acordarea facilităților descrise.

1. Îndeplinirea condițiilor prevăzute de reglementările de la nivel local și de procedurile compartimentelor de specialitate cade în responsabilitatea beneficiarului contractului de finanțare.

(4) Odată acordate aceste facilități prin contractul de finanțare, beneficiarul are sarcina de a iniția demersurile pentru obținerea avizelor respectând procedurile și termenele compartimentelor de specialitate din cadrul Primăriei Municipiului Brașov.​

**Art. 11. Subcontractanţi:**

(1) Beneficiarul îşi asumă obligaţia de a NU subcontracta Contractul.

1. Prezentul Contract, precum şi toate drepturile şi obligaţiile decurgând din implementarea acestuia, nu pot face obiectul cesiunii totale sau parţiale, novaţiei, subrogaţiei sau oricărui alt mecanism de transmitere şi/sau transformare a obligaţiilor şi drepturilor din Contractul de finanţare de către Beneficiar.

**Art. 12. Modificarea Contractului de Finanţare**

(1) Modificarea contractului de finanţare se face numai cu acordul părţilor, materializată într-un act adiţional.

(2) În cazul în care beneficiarul nu poate să respecte prevederile contractului de finanţare nerambursabilă şi/sau ale anexelor sale, acesta va informa Municipiul Braşov în scris în legătură cu situaţia intervenită, oferind totodată şi documentele justificative doveditoare. În baza acestora, finanţatorul Municipiul Braşov, prin reprezentanţii săi legali va lua decizia de a aproba sau nu cererea beneficiarului.

În procesul de luare a deciziei, Municipiul Braşov poate consulta Comisia de evaluare şi selecţie, în situaţia în care modificările aduse programului/ proiectului/ acţiunii culturale sunt substanţiale.

(3) Prin modificarea unilaterală a contractului de finanţare şi/sau a anexelor sale, beneficiarul îşi asumă riscul nerespectării obligaţiilor sale contractuale, sub sancţiunile prevăzute de acesta.

**Art. 13. Rezilierea Contractului:**

(1) În cazul neexecutării sau executării necorespunzătoare a obligaţiilor prevăzute prin contractul de finanţare nerambursabilă, beneficiarii vor fi notificaţi în scris. Contractul de finanţare nerambursabilă poate fi reziliat pentru neexecutarea sau executarea necorespunzătoare a obligaţiilor contractuale, în condiţiile stipulate în cuprinsul acestuia*,* de drept fără somaţie, punere în întârziere sau judecată, autoritatea finanţatoare fiind exonerată de plata oricăror despăgubiri de orice fel.

(2) Beneficiarul este obligat să notifice MUNICIPIUL BRAŞOV cu privire la orice modificare pe care intenţionează să o aducă proiectului, și care nu este prevăzută în cererea de finanţare, în cel mai scurt timp posibil, pentru aprobarea acesteia de către finanţator, în caz contrar asumându-şi riscurile nerespectării obligaţiilor contractuale. În cazul unei modificări survenite din cauze independente de voinţa solicitantului, această situaţie trebuie anunţată la Primăria MUNICIPIULUI BRAŞOV în cel mai scurt timp posibil; în această situaţie, MUNICIPIUL BRAŞOV, prin reprezentanţii săi legali poate decide continuarea sau rezilierea contractului.

1. Constituie temei de reziliere a prezentului Contract, orice cauză de neeligibilitate a proiectului și / sau a beneficiarului şi / sau a oricăruia dintre parteneri chiar dacă a fost identificată ulterior încheierii prezentului Contract.

(4) În cazul în care neeligibilitatea proiectului este determinată de o acţiune sau omisiune a Beneficiarului, acesta va fi obligat să returneze integral sumele primite în baza prezentului Contract.

(5) Contractul va fi reziliat şi finanţarea nerambursabilă acordată va fi recuperată şi în cazul în care alocaţiile bugetare nu sunt folosite conform scopului prevăzut în Contract.

1. Beneficiarul este de drept în întârziere prin simplul fapt al încălcării prevederilor prezentului Contract.
2. În cazul rezilierii contractului ca urmare a neîndeplinirii clauzelor contractuale, Beneficiarul finanţãrii este obligat in termen de 15 zile să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.
3. Neaprobarea de către MUNICIPIUL BRAŞOV a cererii de modificare poate avea ca efect inclusiv retragerea finanţării pentru programul/ proiectul/ acţiunea respectivă, cu obligaţia beneficiarului de a returna sumele plătite deja de MUNICIPIUL BRAŞOV din finanţarea aprobată, de drept, fără somaţie, punere în întârziere sau judecată, autoritatea finanţatoare fiind exonerată de plata oricăror despăgubiri de orice fel.
4. Municipiul Braşov poate rezilia contractul cu efect imediat, în cazul în care Beneficiarul angajează, în termen de 6 luni de la semnarea contractului, persoane juridice care au participat la evaluarea Proiectului care face obiectul prezentului contract, ori care au participat, în diferite faze, la selectarea beneficiarilor pentru acest Proiect.
5. Municipiul Braşov poate rezilia contractul dacă Beneficiarul este în lichidare voluntară, se află în faliment sau dacă vinde ori cedează partea cea mai importantă a activelor sale.
6. Municipiul Braşov poate rezilia contractul dacă Beneficiarul nu demarează realizarea contractului în termenul stabilit în contract.

**Art. 14. Sancţiuni**

1. În cazul neîndeplinirii obligaţiilor contractuale prin prezentul contract, sau a îndeplinirii defectuoase a acestora constatate de către Finanţator şi transmisă oficial Beneficiarului, acesta va depune în termen de **5** zile de la data primirii notificării, toată suma primită ca finanţare nerambursabilă cu dobânzi şi penalităţi de întârziere, calculate la data achitării acestor sume, în contul Finanţatorului (Municipiul Braşov) conform legislaţiei privind colectarea creanţelor bugetare.

**Art. 15. Forţa majoră**

1. Este exonerată de răspundere pentru neexecutare sau executarea necorespunzătoare a obligaţiilor ce-i revin, partea care a fost împiedicată de intervenţia unui caz de forţă majoră.
2. Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului Contract.
3. Intervenţia forţei majore trebuie comunicată prin grija părţii care o invocă, de îndată, după producere, dar cel târziu în termen de 24 de ore de la data apariţiei acesteia.
4. In cazul in care intervin reglementari legale prin care sunt restranse sau interzise evenimente / activitati de tipul celor prevazute in proiectul finantat, cheltuielile angajate sau efectuate pentru prestari care nu au fost executate, dupa intrarea acestora in vigoare sunt considerate neeligibile si nu vor fi decontate.

**Art. 16.  Soluţionarea litigiilor:**

1. Eventualele litigii dintre părţi urmează a fi soluţionate pe cale amiabilă.
2. În cazul nerezolvării pe cale amiabilă, litigiile urmează a fi soluţionate de instanţele judecătoreşti competente în materie.
3. Părţile stabilesc de comun acord ca instanţele de la sediul Finanţatorului să aibă competenţele teritoriale.

**Art. 17. Dispoziţii finale:**

1. Orice solicitare, informare, notificare şi altele asemenea determinate de aplicarea procedurilor prevăzute în prezentul GHIDse fac sub formă de document scris, indicându-se numărul Contractului şi titlul proiectului folosind următoarele adrese:

a) Pentru Finanţator: [ Primăria Municipiului Braşov, B-dul. Eroilor, nr. 8 ]

b) Pentru Beneficiar: [ -].

(2) Pentru comunicări curente se vor putea folosi şi următoarele adrese de e-mail:

a) Pentru Finanţator - poştă şi e-mail: finantare.mediu@brasovcity.ro

b) Pentru Beneficiar - e-mail: -.

(3) În toate cazurile dosarul de decont, comunicările oficiale şi orice alte situaţii vor purta semnătura originala a reprezentantului legal al beneficiarului.

(4) Orice document scris trebuie înregistrat în momentul depunerii/ transmiterii şi al primirii.

(5) Documentele scrise vor fi depuse la Centrul de Informare pentru Cetăţeni.

(6) Cererea de Finanţare înregistrată cu nr. **----** face parte integranta din prezentul contract.

Prezentul Contract vizând proiectul **--------”**,conține un număr 7 pagini,a fost încheiat în trei exemplare având aceeaşi forţă juridică, dintre care două exemplare pentru Finanţator şi unul pentru Beneficiar.

**Finanţator:** **Beneficiar:**

MUNICIPIUL BRAŞOV Asociaţia ----------

Primar Președinte

ALLEN COLIBAN --------

Viceprimar

FLAVIA BOGHIU

Vizat CFP

Serviciul Contencios

BRETE